**MESTSKÁ ČASŤ**

**BRATISLAVA-PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa:

Miestneho zastupiteľstva dňa: 24.10.2023

**Návrh**

SCHVÁLENIA STANOV SPOLOČNOSTI

bppb, s.r.o.

**Predkladá:** **Materiál obsahuje:**

Ing. Roman Lamoš - vyjadrenie miestnej rady a komisií

starosta - návrh uznesenia

 - dôvodová správa

-vyjadrenie dozornej rady bppb, s.r.o.

**Spracoval:**

Bc. Zdenko Ryšavý

konateľ

**Vyjadrenie spoločnej komisie** (17.10.2023)

Spoločná komisia **berie na vedomie** a **odporúča** miestnemu zastupiteľstvu **schváliť** stanovy spoločnosti Bytový podnik Podunajské Biskupice, s.r.o.

**Vyjadrenie dozornej rady bppb, s.r.o.**

Dozorná rada na svojom zasadnutí dňa 09.10.2023 **zobrala na vedomie** znenie stanov spoločnosti Bytový podnik Podunajské Biskupice, s.r.o.

**Návrh uznesenia**

**Uznesenie č.: .........................**

Miestne zastupiteľstvo Mestskej časti Bratislava-Podunajské Biskupice po prerokovaní:

**A/ schvaľuje**

**stanovy spoločnosti** Bytový podnik Podunajské Biskupice, s.r.o., so sídlom Priekopnícka 19, 821 06 Bratislava, IČO: 35 8153 53, a to v znení, ktoré je prílohou tohto materiálu

**B/ odporúča**

starostovi MČ Bratislava - Podunajské Biskupice, ako štatutárnemu zástupcovi jediného spoločníka Bytový podnik Podunajské Biskupice, s.r.o. rozhodnutím jediného spoločníka vykonávajúceho v zmysle §132 Obchodný zákonník pôsobnosť valného zhromaždenia spoločnosti, prijať dňa 25.10.2023 o 09.15 hod. v sídle MiÚ Mestskej časti Bratislava - Podunajské Biskupice, Trojičné námestie 11, 825 61 Bratislava, kancelária starostu, nasledovné rozhodnutie:

Jediný spoločník spoločnosti vykonávajúci pôsobnosť valného zhromaždenia schvaľuje:

**stanovy spoločnosti** Bytový podnik Podunajské Biskupice, s.r.o., so sídlom Priekopnícka 19, 821 06 Bratislava, IČO : 35 8153 53, a to v znení, ktoré je prílohou tohto materiálu

**Dôvodová správa**

**Podľa §110 ods. 2 Obchodného zákonníka**: *„Spoločenská zmluva môže určiť, že spoločnosť vydá stanovy, ktoré upravia vnútornú organizáciu spoločnosti a podrobnejšie niektoré záležitosti obsiahnuté v spoločenskej zmluve.“*

Jediným spoločníkom spoločnosti Bytový podnik Podunajské Biskupice, s.r.o. je Mestská časť Bratislava - Podunajské Biskupice, IČO: 00 641 383, Trojičné námestie 11, Bratislava - mestská časť Podunajské Biskupice 825 61, ktorý v zmysle §132 ods. 1 Obchodného zákonníka vykonáva pôsobnosť valného zhromaždenia, na základe čoho jediný spoločník rozhodol, že je potrebné bližšie upraviť vnútornú organizáciu spoločnosti a rozsah pôsobnosti jednotlivých orgánov spoločnosti, najmä konateľa a dozornej rady, na základe čoho jediný spoločník prijal stanovy spoločnosti v priloženom znení.